ธันเดอร์โดม

ธันเดอร์โดม เมืองทองธานี (อังกฤษ: Thunder Dome, Muang Thong Thani) หรือที่รู้จักกันในชื่อ ธันเดอร์โดม (อังกฤษ: Thunder Dome) เป็นสนามกีฬาในร่ม และเป็น 1 ใน 2 สนามกีฬาในพื้นที่ศูนย์กีฬาเมืองทองธานี (สนามกีฬาอีกแห่งในพื้นที่คือธันเดอร์โดมสเตเดียม) สร้างขึ้นเพื่อรองรับการแข่งขันเอเชียนเกมส์ ครั้งที่ 13 ที่ประเทศไทยเป็นเจ้าภาพ ต่อมาถูกใช้เป็นเป็นโถงคอนเสิร์ต และกิจกรรมอื่น ๆ เช่นเดียวกับอิมแพ็ค อารีน่า เมืองทองธานี ที่อยู่ใกล้เคียง ประวัติ ในปี พ.ศ. 2539 บริษัท บางกอกแลนด์ จำกัด (มหาชน) ได้สร้างศูนย์กีฬาเมืองทองธานีขึ้นเพื่อสนับสนุนการแข่งขันกีฬาเอเชียนเกมส์ ครั้งที่ 13 ที่ประเทศไทยเป็นเจ้าภาพในปี พ.ศ. 2541 โดยอาคารธันเดอร์โดมใช้จัดการแข่งขันกีฬายกน้ำหนัก จึงมีชื่อเดิมว่า "อาคารกีฬายกน้ำหนัก" ทั้งนี้ ตั้งแต่ปี พ.ศ. 2540 ได้ทำสัญญาให้การกีฬาแห่งประเทศไทยเช่าพื้นที่เป็นเวลา 30 ปี (จนถึง พ.ศ. 2570) เพื่อพัฒนาการกีฬาให้กับเยาวชน โดยไม่คิดค่าใช้จ่าย แต่ต่อมาตั้งแต่ปี พ.ศ. 2548 การกีฬาแห่งประเทศไทยก็ได้ให้บริษัท คอร์โน แอนด์แนช จำกัด (เดิมอยู่ในเครือสยามสปอร์ตซินดิเคท ก่อนจำหน่ายเงินลงทุนเมื่อวันที่ 18 กรกฎาคม พ.ศ. 2565) เป็นผู้เช่าอาคารต่อตามสัญญาที่เหลือ ปัจจุบัน ธันเดอร์โดมเป็นสถานที่จัดคอนเสิร์ตที่ได้รับความนิยมอีกแห่งหนึ่งของประเทศไทย เช่นเดียวกับอิมแพ็ค อารีน่า เมืองทองธานี ในศูนย์แสดงสินค้าและการประชุมในพื้นที่ใกล้เคียง ปัจจุบันมักใช้จัดคอนเสิร์ตหรืองานพบปะแฟนคลับของศิลปินเคป็อปที่ได้รับความนิยมที่มาจัดคอนเสิร์ตทัวร์ในประเทศไทย ในอนาคต หลังจากการกีฬาแห่งประเทศไทยหมดสัญญาเช่าพื้นที่ทั้งอาคารธันเดอร์โดมและสนามฟุตบอลธันเดอร์โดมสเตเดียมที่อยู่ติดกันในปี พ.ศ. 2570 บริษัท อิมแพ็ค ไลฟ์ เนชั่น จำกัด บริษัทร่วมทุนระหว่างบริษัท อิมแพ็ค เอ็กซิบิชั่น แมเนจเม้นท์ จำกัด ผู้บริหารศูนย์แสดงสินค้าและการประชุมอิมแพ็ค และไลฟ์ เนชั่น เอ็นเทอร์เทนเม้นท์ จะเข้ามาดูแลพื้นที่ทั้งสองอาคาร โดยมีแผนจะรื้อถอนทั้ง 2 อาคารเพื่อพัฒนาเป็นพื้นที่จัดแสดงคอนเสิร์ตและกิจกรรมทั้งรูปแบบในร่มและกลางแจ้ง ความจุประมาณ 40,000 – 50,000 คน เหตุการณ์สำคัญ กีฬา คอนเสิร์ต พ.ศ. 2539 มิถุนายน — อิทธิ พลางกูร, หรั่ง ร็อกเคสตร้า, ต่อ-ต๋อง วงทู, พิสุทธิ์ ทรัพย์วิจิตร, ไอ-สครีม : Live Action Jump Concert พ.ศ. 2548 14 พฤษภาคม — Bodyslam Believe Concert 25 มิถุนายน — คอนเสิร์ตรักคนมีเจ้าของ ร้องเพลง ไอ..น้ำ พ.ศ. 2550 2 มีนาคม — ฟิล์ม รัฐภูมิ, แดน-บีม, ดัง พันกร, ลิเดีย, ซินเดอเรลล่า, โฟร์ มด, น็อตโตะ, โจ-ป๊อป, เนโกะ จัมพ์, อิ๊ป ยุพาพักตร์, แอมมารี่, ไอ..น้ำ, เล้าโลม, หวิว, แอมไฟน์, เกียร์ไนท์ : คอนเสิร์ต เราจะเป็นคนดี พ.ศ. 2560 1 กรกฎาคม — ซิลลี่ ฟูลส์ : LEO Presents SILLY WAR II Concert "สงครามของคนโง่" พ.ศ. 2561 23 มิถุนายน — ซีล : LEO Presents ZEAL 15yrs Concert พ.ศ. 2562 5 ตุลาคม — ซีล, ซิลลี่ ฟูลส์ : LEO Presents Zealy Fools Concert พ.ศ. 2566 22 กรกฎาคม — Patrick 1st Fan Meeting in Bangkok 13 สิงหาคม — PROXIE The 1st Concert "ACCESS" 28 ตุลาคม — BAMBAM THE 1ST WORLD TOUR [AREA 52] 29 ตุลาคม — Depart’Cher Cherprang BNK48’s Graduation Concert พ.ศ. 2567 3 สิงหาคม — ATLAS CONCERT The 1st Journey 17 สิงหาคม — SAROCHA SOLO STAGE BIRTHDAY FAN MEETING : THE FREENAIRY ORACLE 31 สิงหาคม — PiXXiE Tales Concert : Welcome to PiXXiE Land 14, 15 กันยายน — ไททศมิตร : LEO presents 'กูฟังเพลงไท' 21 กันยายน — LYKN UNLEASHED CONCERT 27 กันยายน — Travis Japan VIIsual World Tour 2025 Bangkok 26 ตุลาคม — 2024 CHANYEOL LIVE TOUR : City-scape in BANGKOK 23 พฤศจิกายน — ออนซอนเดย์ โจอี้ ภูวศิษฐ์ คอนเสิร์ต พ.ศ. 2568 6 เมษายน — KISS OF LIFE 1st WORLD TOUR [KISS ROAD] in BANGKOK 9 พฤษภาคม — M2M THE BETTER ENDINGS TOUR 4 ตุลาคม — COCKTAIL 77 EVER TOUR จังหวัดนนทบุรี รายการโทรทัศน์ เดอะสตาร์ ค้นฟ้าคว้าดาว (คอนเสิร์ตประกาศผลรอบชิงชนะเลิศเฉพาะปี 5) ทรู อะคาเดมี่ แฟนเทเชีย (คอนเสิร์ตประจำสัปดาห์ AF2-AF9 และรอบชิงชนะเลิศ AF12) ฮอตเวฟมิวสิกอวอร์ดส์ (คอนเสิร์ตประกาศผลรอบชิงชนะเลิศปี 2017) การประกวด มิสยูนิเวิร์สไทยแลนด์ 2562 - 27 มิถุนายน พ.ศ. 2562 - รอบ Preliminary 29 มิถุนายน พ.ศ. 2562 - รอบ Final อื่น ๆ ดูเพิ่ม ธันเดอร์โดมสเตเดียม อิมแพ็ค อารีน่า เมืองทองธานี ศูนย์แสดงสินค้าและการประชุม อิมแพ็ค เมืองทองธานี เมืองทองธานี อ้างอิง แหล่งข้อมูลอื่น เว็บไซต์หลักของธันเดอร์โดม แผนที่และภาพถ่ายทางอากาศของ ธันเดอร์โดม ภาพถ่ายดาวเทียมจากวิกิแมเปีย หรือกูเกิลแมปส์ แผนที่จากลองดูแมป หรือเฮียวีโก ภาพถ่ายทางอากาศจากเทอร์ราเซิร์ฟเวอร์